স্ত্রীকে কারাদণ্ড দেওয়া নিয়ে পাকিস্তানের সেনাপ্রধানকে ইমরানের হুমকি
পাকিস্তানের সাবেক প্রধানমন্ত্রী ইমরান খানের স্ত্রী বুশরা বিবিকে দুর্নীতির একটি মামলায় দোষীসাব্যস্ত করা হয়েছে এবং বর্তমানে তিনি ইসলামাবাদের কাছে তাদের বানি গালার বাসভবনে গৃহবন্দি আছেন।ইমরানের সঙ্গে বুশরা বিবির বিয়ের বৈধতা চ্যালেঞ্জ করে তার আগের স্বামী খাওয়ার ফরিদ মানেকার করা ‘ব্যাভিচার এবং প্রতারণামূলক বিয়ের’ মামলায়ও বুশরা বিবিকে দোষীসাব্যস্ত করা হয়েছে বলে বৃহস্পতিবার জানায় ভারতের সংবাদ মাধ্যম এনডিটিভি।৪৯ বছর বয়সী বুশরা বিবিকে সাজা দিয়ে গৃহবন্দি করে রাখায় দারুণ ক্ষুব্ধ ইরমান এজন্য সরাসরি দেশটির সশস্ত্র বাহিনীর প্রধান জেনারেল অসিম মুনিরকে দায়ী করে বুধবার বলেন, “আমার স্ত্রীকে যে কারাদণ্ড পুরস্কার দেওয়া হয়েছে তার পেছনে জেনারেল অসিম মুনির সরাসরি জড়িত।”
যে বিচারক বুশরাকে কারাদণ্ড দিয়েছেন তিনিই ইমরানকে তাকে ‘এ সিদ্ধান্ত দিতে বাধ্য করা হয়েছে’ বলে জানিয়েছেন, দাবি ইরমানের।হুমকির সুরে ইমরান আরও বলেন, “যদি আমার স্ত্রীর কিছু হয়, আমি অসিম মুনিরকে ছাড়বো না। আমি আমার জীবদ্দশায় অসিম মুনিরকে ছাড়বো না। আমি তার অসাংবিধানিক এবং অবৈধ কার্যকলাপের পর্দা ফাঁস করেই ছাড়বো।”বেশ কয়েকটি মামলায় সাজাপ্রাপ্ত ৭১ বছর বয়সের ইমরান বর্তমানে আদিয়ালা জেলে বন্দি আছেন। সেখানে সাংবাদিকদের সঙ্গে আলাপকালেও তিনি সেনাপ্রধানের বিরুদ্ধে অভিযোগ করেন।
এ বিষয়ে ইমরান সামাজিক যোগাযোগ মাধ্যম এক্স এ তার অফিসিয়াল একাউন্টে দীর্ঘ এক পোস্ট দিয়েছেন বলে জানায় এনডিটিভি।পাকিস্তান তেহরিক-ই-ইনসাফ-পিটিআই এর প্রতিষ্ঠাতা আরও বলেন, “দেশে এখন জঙ্গল আইন চলছে এবং জঙ্গলের রাজার ইচ্ছাতেই সব কিছু হচ্ছে। যদি জঙ্গলের রাজ চান তবে নওয়াজ শরীফের বিরুদ্ধে হওয়ার সব মামলার সাজা মাফ হয়ে যায়। আবার জঙ্গলের রাজার ইচ্ছাতেই পাঁচ দিনের মধ্যে আমাদের তিনটি মামলায় দোষীসাব্যস্ত করে সাজা দেওয়া হয়।”ইমরানের এই অভিযোগের বিরুদ্ধে পাকিস্তান সামরিক বাহিনী থেকে এখন পর্যন্ত কোনো মন্তব্য করা হয়নি।এর আগে ইমরান কারাগারে তার স্ত্রী বুশরাকে বিষপ্রয়োগের অভিযোগ তুলেছিলেন।

বেশ কয়েকটি মামলায় সাজাপ্রাপ্ত ইমরান বর্তমানে আদিয়ালা জেলে বন্দি আছেন। সেখানে সাংবাদিকদের সঙ্গে আলাপকালেও তিনি সেনাপ্রধানের বিরুদ্ধে অভিযোগ করেন।